open-index/open-wikipedia-markdown huggingface dataset:
יוסף פרויד

**יוסף פרויד** (1882 – 1925) היה רנטגנולוג, מחלוצי הרנטגנולוגים בעולם, ייסד את מכון הרנטגן המחודש ונתמנה למנהלו בבית החולים הדסה בירושלים (1924–1925).

## קורות חיים
פרויד נולד ביאגיילניצה שבגליציה, אוסטריה. הוא קרוב רחוק של זיגמונד פרויד. עד גיל 16 למד תורה ותלמוד בלבד, ואז יצא ללמוד בגימנסיה בצ'רנוביץ. בשנת 1903 סיים את הגימנסיה ונסע ללמוד פילוסופיה בווינה. לאחר מות אביו החליט ללמוד משפטים, אך עבר ללמוד רפואה כדי לעסוק בפסיכיאטריה. בשנת 1909 סיים פרויד את לימודי הרפואה והחל לעבוד כפסיכיאטר. בשנת 1910 הוזמן לקבל משרה בפסיכיאטריה בקליניקה של פראג, אך מאחר שנרמז לו שעליו להמיר את דתו, עבר למקצוע הרנטגנולוגיה.

בשנים 1912–1919 עבד פרויד במחלקת הרנטגן של אוניברסיטת וינה. בשנת 1919 קיבל תואר דוצנט (מרצה בכיר), בזכות עבודותיו על התריסריון.

"הדסה" בירושלים הזמינה את פרויד לייסד ולנהל מכון רנטגן, ואפשרה לו לרכוש ציוד רנטגן מודרני. בשנת 1923 רכש פרויד ציוד באירופה למכון הרנטגן שהיה אמור להיפתח, וב-1924 נפתח מכון הרנטגן בירושלים.

פרויד נפטר בשנת 1925 מאנמיה אפלסטית עקב קרינת יתר. במאמר בהארץ שנכתב בינואר 1938 שכותרתו "בירור שאלת הרנטגן בארצנו" נכתב: "לפי דעת הרופאים אין ספק בדבר שהמנוח ניזוק על ידי קרני רנטגן, בייחוד על ידי הניסיונות הרבים שעשה עליהם". בידיעה ארוכה שתיארה את הלווייתו של פרויד בהשתתפות כל האינטליגנציה של ירושלים ובייחוד את אלה השייכים למקצוע הרפואה נוכח גם הרב קוק

## היסטוריה מכון הרנטגן ב"הדסה" ירושלים
באוקטובר שנת 1919 נסגר מכון הרנטגן של "הדסה", עקב חילוקי דעות בין מנהל "הדסה" הד"ר יצחק מקס רובינוב לבין מנהל מכון הרנטגן הד"ר יוסף שוהאן, אשר הצטרף ל"הדסה" במאי 1918 אחרי סיום לימודיו בפריז אך כעבור חודש פורסמה בעיתונות הודעה שהמכון ממשיך לעבוד בהנהלת שוהאן. זמן קצר לאחר מכן התקלקלה מכונת הרנטגן של 'הדסה' עקב חדירת מי גשמים לחדר הרנטגן, והפעילות הרנטגנולוגית ב'הדסה' הופסקה לחלוטין. חילוקי הדעות בין רובינוב לשוהאן הובילו לפרישתו של שוהאן מניהול המכון, ו'הדסה' הזמינה את הד"ר יוסף פרויד, מחלוצי הרנטגנולוגיה בעולם, לנהל את מכון הרנטגן.

## קישורים חיצוניים

* הלווית הדונצט יוסף פרויד ז"ל, ⁨⁨דאר היום⁩, 5 נובמבר 1925⁩

## הערות שוליים

קטגוריה:אנשי העלייה הרביעית
קטגוריה:סגל מרכז רפואי הדסה
קטגוריה:רדיולוגים ביישוב
קטגוריה:רופאים יהודים אוסטרים
קטגוריה:ארץ-ישראלים שנולדו ב-1882
קטגוריה:ארץ-ישראלים שנפטרו ב-1925
נירמלה סיטרמן

**נירמלה סיטרמן** (בהינדי: निर्मला सीतारमन; נולדה ב-18 באוגוסט 1959) היא פוליטיקאית הודית, המכהנת כשרת האוצר של הודו. לשעבר השרה לענייני מסחר ושרת ההגנה. לפני כן היא שמשה כדוברת של מפלגת העם ההודית.

## ביוגרפיה
נירמלה סירטן נולדה ב-18 באוגוסט 1959 למשפחת ברהמינים טמילית במאדוראי במדינת מדארס (היום טאמיל נאדו).

ב־2003 מונתה לחברת , והייתה חברה בוועדה עד 2005.

סיטרמן כיהנה כדוברת מפלגת העם ההודית עד 2014, אז מונתה לשרה זוטרה בממשלת מודי הראשונה, וביולי 2014 נבחרה לרג'יה סבהה (הבית העליון של הפרלמנט ההודי) מטעם אנדרה פרדש. ב-2016 נבחרה על ידי האספה המחוקקת של קרנאטקה לחברת הרג'יה סבהה.

בספטמבר 2017 מונתה סירטן לשרת ההגנה של הודו, תפקיד שהחזיקה בו עד תום ממשלת מודי הראשונה. בממשלת מודי השנייה שהושבעה במאי 2019, מונתה סיטרמן לשרת האוצר.

## חיים אישיים
בספטמבר 1986 נישאה סיטרמן לפרקלה פרבהקאר. לזוג בת אחת.

## קישורים חיצוניים

## הערות שוליים

קטגוריה:שרי ההגנה של הודו
קטגוריה:שרות הגנה
קטגוריה:פוליטיקאיות הודיות
קטגוריה:טמיל נאדו
קטגוריה:הינדואים
קטגוריה:חברי הרג'יה סבהה
קטגוריה:מפלגת העם ההודית
קטגוריה:שרי ממשלות נרנדרה מודי
קטגוריה:ילידות 1959
קטגוריה:הודים שנולדו ב-1959
הגביע מעין סמיה

**הגביע מעין סמיה** הוא גביע בגובה 8 ס"מ ובקוטר 25 ס"מ עשוי כסף ומעוטר בריקוע מתקופת הברונזה הביניימית (בסביבות 2300–2000 לפנה"ס) או מתקופת הברונזה התיכונה שנתגלה במערת קבורה בעין סמיה שבשומרון. לפי הצעות שונות מקורו או מסוריה או ממסופוטמיה והוא הובא לכנען או בידי מהגרים מהאזורים הללו בעת ההתפשטות האמורית מערבה על פני הלבנט או כתוצאה ממסחר של האוכלוסייה המקומית בארץ עם גורמים מהאזורים הנ"ל. לדעת חוקרים ממוזיאון ישראל בירושלים היה הממצא, בהתחשב לרמתו הגבוהה ביחס לשאר הממצאים שנתגלו מתקופה זו, "נכס משפחתי" והתיאורים עליו מעידים על ארץ המוצא של הכלי.

לגביע צורת חרוט קטום, ממעטפת הגביע שרדו רק כארבע חמישיות. בחלק התחתון של הגביע ישנם עיטורים גאומטריים בגובה של כ–2 ס"מ. מעל לרצועה זאת מופיעות מספר דמויות היוצרות שתי סצנות אחת מכל צד. הסצנה האחת מתארת שתי דמויות (האחת לא שרדה בשלמותה) הן אוחזות בסרט אותו מעטרים עיגולים קטנים. מעל לסרט ציור סכמטי של ראש וסביבו שנים עשר מעוינים. הדמות שנותרה בשלמותה לבושה בחצאית הקשורה בסרט אל הכתף. בין שתי הדמויות מתואר נחש גדול עם זנב מקופל, עין גדולה, פה ונחיר. קשקשי הנחש מתוארים קווקווים צפופים והצואר בדגם אדרת דג.

בסצנה השנייה מתוארת דמות שחציה אדם חציה בעל שני פרצופים וכובע אחד, ופלג גוף עליון אנושי וערום, כל יד מחזיקה בענף של צמח. פלג הגוף התחתון מתפצל לשניים ונראה כרגלי שוורים הפונות אחת אל השנייה. בין הרגלים שושנה קטנה ולימינה של הדמות מופיע נחש גבוה, ניצב על זנבו ופונה אל עבר הדמות. הנחש שונה מהנחש בסצנה הראשונה בעיטור על גופו – עיגולים קטנים, וחריתות סביב הפה. נראה כי זהו דרקון הנפוץ באמנות מסופוטמית.
קובץ:הגביע מעין סמיה - ימין.jpg|alt=
קובץ:הגביע מעין סמיה - שמאל.jpg|alt=
קובץ:The chalice from Ain Samia - flat rendering.jpg|alt=


## פרשנות
הגביע קדום לתרבות הבבלית אך, כפי שהציע יגאל ידין, הסצנות מזכירות את סיפור הבריאה הבבלי "אנומה אליש", בו מסופר על תיאמת שגייסה למלחמתה במרדוך שני תנינים גדולים (לדעת זאב ח' ארליך ייתכן כי מדובר ביצורים דמוי דרקון), והוא נלחם נגדה בצמחי רעל. מרדוך מתואר כבעל ראש כפול. הסצנה הימנית מתארת את הנחש אחרי התבוסה, שוכב על גחונו, תואם את הכתוב "ואז עמד האדון (מרדוך) והביט על פגרה (של תיאמת)".

## לקריאה נוספת

* 
* 

## קישורים חיצוניים

* תיאור הגביע באתר מוזאון ישראל
* תיאור הגביע באתר מקראנט

## הערות שוליים

קטגוריה:תקופת הברונזה התיכונה
קטגוריה:עתיקות ארץ ישראל
קטגוריה:ממצאים ארכאולוגיים ממתכת
קטגוריה:מוזיאון ישראל: ארכאולוגיה
קטגוריה:גביעים
חופית זהובת-גחון

**חופית זהובת-גחון** או **ביצנית זהובת-גחון** (שם מדעי: *Tryngites subruficollis*) היא מין עוף ממשפחת החרטומניים החיה בטונדרה של אמריקה הצפונית ונודדת דרומה עד לאמריקה הדרומית, וכן בכמה מקומות באירופה. היא נמצאת גם באזורים רחוקים משם בהרבה בדרום-מזרח אסיה, הודו, סרי לנקה ואוסטרליה. אחת החופיות הגיעה באוקטובר 2018 לישראל כפרט תועה.

החופית היא יחידה בסוגה וקרובה לסוג ביצנית, ובעבר נכללה בו, וללוחם.

אורכה של החופית 190–230 מ"מ, מוטת כנפיה 128–138 מ"מ, ומשקלה 63 גרם בממוצע. צבעה חום-צהבהב עם כיפה ופלג גוף עליון וכן כנפיים וזנב אפורים מנומרים בשחור. הרגליים צהובות, והעיניים שחורות ומוקפות בלבן. מקורה קצר ביחס לשאר קרוביה ומותאם לשליפה מהירה של חרקים, תולעים ורכיכות מפני הקרקע.

החופית מקננת על הקרקע. הזכר פוליגמי, ומתרבה עם הרבה נקבות.

## קישורים חיצוניים

## הערות שוליים

קטגוריה:בעלי חיים שתוארו ב-1819
קטגוריה:טקסונים שתוארו בידי לואי-פייר וייו
קטגוריה:חרטומניים
קטגוריה:עופות יחידים בסוגם
קטגוריה:האזור הארקטי: עופות
קטגוריה:עופות שמזדמנים לישראל
קטגוריה:קנדה: עופות
הקורפוס ה-17 (האימפריה הגרמנית)

**הקורפוס ה-17** (בגרמנית: **XVII. Armee-Korps**) היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק עם סיומה. 

## היסטוריה
הקורפוס הוקם ב-24 במרץ 1890 כחלק מהתרחבות כללית של צבא הקיסרות הגרמנית, ולמפקדו מונה אוגוסט פון לנצה. מטה הקורפוס היה בדנציג, וחייליו גויסו מפרוסיה המערבית. עם פרוץ מלחמת העולם הראשונה באוגוסט 1914 היה הקורפוס שכלל את הדיוויזיות ה-35 וה-36 תחת פיקודו של אוגוסט פון מקנזן כחלק מהארמייה השמינית. הקורפוס לחם נגד הפלישה הרוסית לפרוסיה המזרחית, והשתתף בקרב גומבינן, ולאחר מכן השתתף בקרב טננברג. לאחר מכן השתתף הקורפוס בקרב הראשון על האגמים המזוריים, ולאחר מכן הועבר תחת פיקוד הארמייה התשיעית, עמה לחם בקרב לודז'. לאחר מכן לחם הקורפוס בקרבות שונים בחזית המזרחית, ובאוקטובר 1915 הועבר לחזית המערבית והוצב באזור הסום, שם לחם בשנת 1916 במהלך הקרב על הסום. במהלך מתקפת האביב הגרמנית לחם הקורפוס כחלק מהארמייה ה-18, ולאחר מכן השתתף בלחימה כנגד מתקפת מאה הימים של מדינות ההסכמה, ולאחר סיום המלחמה בתבוסת גרמניה ב-1918 פורק הקורפוס ב-26 ביוני 1919.

## מפקדים
* גנרל חיל הרגלים אוגוסט פון לנצה (24 במרץ 1890 - 1 באפריל 1902)
* גנרל חיל הרגלים גאורג פון בראונשווייג (3 באפריל 1902 - 11 בינואר 1908)
* גנרל חיל הפרשים אוגוסט פון מקנזן (27 בינואר 1908 - 1 בנובמבר 1914)
* גנרל חיל הרגלים גינטר פון פאנוויץ (2 בנובמבר 1914 - 6 בספטמבר 1916)
* גנרל לוטננט פאול פלק (7 בספטמבר 1916 - 18 בפברואר 1918)
* גנרל לוטננט ריכרד פון וברן (19 בפברואר 1918 - 22 ביוני 1918)
* גנרל לוטננט גינטר פון אצל (23 ביוני 1918 - 26 באוגוסט 1918)
* גנרל לוטננט אקסל פון פטרסדורף (27 באוגוסט 1918 - 27 בדצמבר 1918)
* גנרל חיל הרגלים אוטו פון בלו (28 בדצמבר 1918 - 26 ביוני 1919)

## קישורים חיצוניים

17
חופמי גדות

**חופמי גדות** (שם מדעי: *Thinornis dubius*) הוא מין של עוף ממשפחת החופמיים החי בגדות נהרות. הוא חורף נפוץ בישראל. בעבר קיננו בארץ מאות זוגות, אולם כיום נותרו זוגות מקננים מעטים בלבד.

## טקסונומיה
המין תואר לראשונה בשנת 1786 תחת השם *Chadrius dubius* על ידי חוקר הטבע האוסטרי ג'ובאני אנטוניו סקופולי. שם המין הספציפי *dubius* מגיע מלטינית, פירושו "ספק", "לא ודאי" או "מפוקפק"; שכן חוקר הטבע הצרפתי פייר סונרה חשב בשנת 1876 שמין זה עשוי להיות רק אנומליה של חופמי צווארון. חופמי גדות הוא כיום אחד משבעה חופמים ששובצו בסוג *[[חופמי (Thinornis)|Thinornis]]* שהוצג בשנת 1789 על ידי יוהאן פרידריך גמלין. שם הסוג החדש משלב את המילה היוונית העתיקה *this* שמשמעותה "חוף" או "חול" עם "*ornis*" שמשמעותה "ציפור".

### תת-מינים
ישנם שלושה תת-מינים מוכרים:

*T. d. curonicus* (י. פ. גמלין, 1789) – מתרבה באזור הפלארקטי מסקנדינביה דרומה לצפון אפריקה, מזרחה דרך רוסיה לים אוחוצק ופרימוריה, דרומה דרך המזרח התיכון ומזרחה ליפן וטאיוואן; חורף באפריקה ובדרום אסיה

*T. d. jerdoni* (ו. ו. לג, 1880) – מהודו לדרום-מזרח אסיה

*T. d. dubius* (ג. א. סקופולי, 1786) – מהפיליפינים לגינאה החדשה וארכיפלג ביסמרק

## תיאור
אורך החופמי 18-15 ס"מ ומוטת כנפיו 35-32 ס"מ. הוא בעל ראש גדול עם עיניים שחורות וסביבם טבעת צהובה גדולה והכיפה ופלג הגוף העליון חומים עד אפורים כהים. מעל העיניים פס שחור וכן גם "קולר" שחור על החזה והבטן והפנים לבנות. המקור שחור וקטן והרגליים ורודות עד צהובות. הוא מזכיר מאוד חופמי צווארון, קרובו הגדול ממנו, אך נבדל ממנו בגודלו, צורת הראש, צבע הרגליים, וקיומה של טבעת-עין צהובה ובולטת.

## אקולוגיה
החופמי חי בשולי אגמים ונהרות וגם בכמה איים מאירואסיה ודרומה עד צפון אפריקה.

החופמי מטיל ביצים מוסוות על הקרקע והנקבה המוסווית דוגרת עליהם עד הבקיעה.

## גלריה

קובץ:Little ringed plover - Fulzar Dam, Jamnagar 2021-11-14.jpg|בלבוש קיץ
קובץ:Little Ringed Plover (Charadrius dubius), Skala Kallonis, Lesvos, Greece, 12.04.2015 (16689848863).jpg|פרט באביב, לסבוס
קובץ:Charadrius dubius - Laem Pak Bia.jpg|בלבוש חורף
קובץ:Flussregenpfeifer Charadrius dubius.jpg|זוג בחיזור
קובץ:Charadrius dubius 2 (Martin Mecnarowski).jpg|פורש כנפיים
קובץ:Little ringed plover (Charadrius dubius) in flight Malta.jpg|בתעופה
קובץ:Little ringed plover - chick.jpg|אפרוח
קובץ:Juvenile little ringed plover.jpg|צעיר
קובץ:Charadrius dubius curonicus MHNT.ZOO.2010.11.109.10.jpg|ביצים, אוסף מוזיאון טולוז


## קישורים חיצוניים

## הערות שוליים

קטגוריה:טקסונים שתוארו בידי ג'יובאני אנטוניו סקופולי
קטגוריה:חופמיים
קטגוריה:ארץ ישראל: חופמיים
קטגוריה:בעלי חיים שתוארו ב-1786
חופמי כפול-צווארון

ממוזער| ''Charadrius vociferus''
ממוזער|חופמי ב"תצוגת הכנף השבורה"
**חופמי כפול-צווארון** (שם מדעי: *Charadrius vociferus*) הוא מין של עוף ממשפחת החופמיים החי בגדות נהרות.

## מאפיינים
אורכו של החופמי 23-27 ס"מ ומוטת כנפיו עד 47 ס"מ. משקלו הממוצע 88 גרם. הוא בעל שני פסים שחורים לאורך צווארו מהם קיבל את שמו. שאר הגוף חום עם סנטר ועורף לבנים, אוזניים וגבות כתומות וכן כמה אזורים בחזהו כתומים ופנים הכנפיים. הבטן ושאר הפנים לבנים.

החופמי חי בגדות מים ובאזורים פתוחים ורמות מאלסקה ועד פרו. הם מקננים על הקרקע והקנים וכן הביצים מוסווים היטב בין העשבים והאבנים. אם טורף מתקרב לביצים בכל זאת החופמי השומר עליהם יעשה הצגה של כנף פצועה שתמשוך אחריו את הטורף לאט לאט כשהחופמי מתרחק מהקן לאט לאט, לבסוף הקן מתרחק מאוד והחופמי "מבריא" ועף בחזרה לקן, משאיר את הטורף מאחור.

## תת-מינים
* *Charadrius vociferus peruvianus*
* *Charadrius vociferus ternominatus*
* *Charadrius vociferus vociferus*

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:חופמיים
קטגוריה:פרו: עופות
קטגוריה:ארצות הברית: עופות
קטגוריה:בעלי חיים שתוארו ב-1758
אגמייה אמריקאית

**אגמייה אמריקאית** (שם מדעי: *Fulica americana*) היא מין שבמשפחת הרליתיים החי בטבע באגמים בדרומה של דרום אמריקה. היא קרובתה של האגמייה המצויה.
## מאפיינים
אורכה של האגמייה 34-43 ס"מ ומוטת כנפיה 58-71 ס"מ. משקל הזכרים 576-848 גרם ומשקל הנקבות 427-568 גרם.  הזוויגים דומים. הם בעלי נוצות שחורות עם מקור לבן, מצח אדום וקצוות המקור מנומרים באדום. הרגליים קטנות ובעלות קרומי שחייה.

האגמייה נפוצה בביצות עשב לאורך החוף הפסיפי של אמריקה הצפונית מקולומביה הבריטית בצפון עד לצפון אמריקה הדרומית. האגמיה ניזונה במים מיצורים קטנים כמו סרטנים, רכיכות, דגים וחרקי מים וכן מזרעים ואצות. בעונת הרבייה האגמייה ניזונה בעיקר מרכיכות מים.

האגמיות מקננות על מצע הסוף שבגדות המים ומטילות 6-9 ביצים. רוב האפרוחים לא מגיעים לבגרות עקב תחרות קשה על המזון שמביאה האם, וכן בגלל טורפים שונים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:רליתיים
קטגוריה:פוארטו ריקו: עופות
קטגוריה:קנדה: עופות
אמילקר CC

** אמילקר CC** (בצרפתית **Amilcar CC**) היא מכונית ספורט שני מושבים, בתצורת קבריולה מתוצרת יצרנית הרכב הצרפתית "אמילקר" שיוצרה בין השנים 1922–1925.

בסך הכול יוצרו כ־5,000 יחידות.

## תמונות

קובץ:Amilcar CC or such at Montlhéry.jpg|אמילקר CC
קובץ:Amilcar at Montlhéry.jpg |אמילקר CC
קובץ:Amilcar-CC-1921-Front.jpg|אמילקר CC
קובץ:Paris - Retromobile 2014 - Amilcar CC biplace sport - 1923 - 001.jpg|אמילקר CC ספורט, שנת 1923



## קישורים חיצוניים

* אמילקר CC (0:59), יו-טיוב

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1922
CC
קטגוריה:מכוניות צרפתיות
שחפית גמדית

**שחפית גמדית** (שם מדעי: *Sternula albifrons*) היא עוף ים קטן ממשפחת השחפיתיים.

אורכה של שחפית זו 21-25 ס"מ ומוטת כנפיה 41-47 ס"מ. היא בעלת נוצות לבנות לאורך גופה עם ראש כהה כולל פס סביב עיניה ומקור גדול וצהוב. שחפית זו מבלה זמן רב מחייה לב ים והיא נפוצה בעיקר סביב האזורים הממוזגים והטרופיים של חופי אירופה ואסיה. היא נודדת גם דרומה יותר עד לאוסטרליה ולדרום אפריקה.

השחפיות מקננות סביב חופים, איים טרופיים ומלחות בהם היא מטילה 2-4 ביצים. היא ניזונה בעיקר מדגים אליהם היא צוללת בים. בעונת הקינון הזכר מאכיל את הנקבה בדגים. שני בני הזוג דוגרים על הביצים במשמרות במשך 19-22 יום עד לבקיעת האפרוחים.

### תת-מינים
* S. a. albifrons
* S. a. guineae
* S. a. sinensis

## שחפית גמדית בישראל
בישראל מקננות כמאתיים שחפיות גמדיות מתת המין *S. a.* *albifrons* בסביבות בריכות המלח בעתלית. 

מצב השימור של תת-המין בישראל נחשב בסיכון CR (בסכנה).

בחודש יוני 2023 מתו בין 1,000–1,500 אפרוחים של שחפית גמדית ושחפית ים, ככל הנראה בשל ווירוס קטלני שהתפשט במהירות במושבה הצפופה. כל הנפגעים היו אפרוחים ולא בוגרים, כשההערכה עמדה על כ-99% מאלו של שחפיות הים, וכ-70% של השחפיות הגמדיות. רוב הזוגות שאיבדו את הדור הראשון של האפרוחים המשיכו לאחר מכן למחזור שני. 

## גלריה

קובץ:Charrancito Sternula albifrons 4.jpg|שחפית גמדית תופסת דג
קובץ:שחפית גמדית, צילום אנדרה זערור.jpg|alt=שחפית גמדית, צילום אנדרה זערור|שחפית גמדית
קובץ:Sternula albifrons albifrons MHNT.ZOO.2010.11.138.3.jpg|ביצים של שחפית גמדית מהתת-מין *S. a. albifrons*, אוסף מוזיאון טולוז


## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:שחפיתיים
קטגוריה:ארץ ישראל: שחפיתיים
קטגוריה:בעלי חיים שתוארו ב-1764
קונסטנטין שמידט פון קנובלסדורף

**קונסטנטין שמידט פון קנובלסדורף** (בגרמנית **Konstantin Schmidt von Knobelsdorf**; 13 בדצמבר 1860 – 1 בספטמבר 1936), היה גנרל גרמני, שנודע בתפקידו כראש מטה הארמייה החמישית מתחילת מלחמת העולם הראשונה, ועד לאמצע קרב ורדן.

## ביוגרפיה
### תחילת הקריירה
פון קנובלסדורף נולד ב-13 בדצמבר 1860 בפרנקפורט על האודר שהשתייכה לממלכת פרוסיה, ובשנת 1878 התגייס לצבא הפרוסי והצטרף לרגימנט הרגלים ה-67 (מגדבורג ה-4). בשנת 1881 הועבר פון קנובלסדורף לרגימנט הרגלים ה-98, ולאחר מכן מילא תפקידי מטה שונים. לאחר מכן פיקד על הגדוד ה-1 רגימנט הרגלים ה-74 (הנובר ה-1), ולאחר מכן כיהן פון קנובלסדורף כקצין מטה בקורפוס ה-9 ובקורפוס ה-10. בשנת 1908 הוא מונה למפקד רגימנט הרגלים של המשמר ה-4, ובשנת 1911 הוא הועלה לדרגת גנרל מיור ומונה לראש מטה קורפוס המשמר. בשנת 1912 הוא מונה לראש אגף האפסנאות במטה הכללי הגרמני, ובשנת 1914 הועלה לדרגת גנרל לוטננט.

### מלחמת העולם הראשונה ואחריתו
עם פרוץ מלחמת העולם הראשונה מונה פון קנובלסדורף לראש מטה הארמייה החמישית, שהייתה תחת פיקוד וילהלם, נסיך הכתר של גרמניה, אולם בפועל פון קנובלסדורף ניהל בה את כל העניינים. הארמייה לחמה בחזית המערבית, ונטלה חלק בקרבות המערכה על הגבולות. בשנת 1916 היה פון קנובלסדורף מהמתכננים הראשיים של קרב ורדן, ודחף בכל מאודו בתקווה להשיג ניצחון בקרב. על פעולותיו בקרבות קיבל פון קנובלסדורף את עיטור הפור לה מריט ב-17 באוקטובר 1915, ואת תוספת עלי האלון לעיטור ב-21 באוגוסט 1916. באותו יום הוא מונה למפקד הקורפוס ה-10, ופיקד עליו בקרבות בחזית המזרחית. בנובמבר אותה שנה הועבר הקורפוס לחזית המערבית, ולחם בקרבות השונים עד סוף המלחמה, וזמן קצר קודם לכן הועלה פון קנובלסדורף לדרגת גנרל חיל הרגלים.

ב-30 בספטמבר 1919 פרש פון קנובלסדורף מהצבא, וב-1 בספטמבר 1936 מת בביתו בגליקסבורג.

## ראו גם
* קרב ורדן

## קישורים חיצוניים

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:גרמנים שנולדו ב-1860
קטגוריה:גרמנים שנפטרו ב-1936
מועדון סיירה קנדה

**מועדון סיירה קנדה** (באנגלית: **Sierra Club Canada** בראשי תיבות: **SCC**) הוא ארגון איכות סביבה בקנדה.

מועדון סיירה קנדה הוקם ב-1963 כאשר חברי התנועה לאיכות הסביבה מקולומביה הבריטית התקשרו עם מועדון סיירה בארצות הברית (רבים מחברים אלו בלטו אחר-כך בהקמת ארגון גרינפיס). מועדון סיירה קנדה הפך לארגון כלל-קנדי ב-1989, וקם רשמית כארגון קנדי ב-1992.

נכון ל-2010 רשומים בארגון כ-10,000 חברים ותומכים. המשרד הראשי של הארגון שוכן באוטווה.

## ארגון
מועדון סיירה קנדה מנוהל על ידי מועצת מנהלים בת ארבעה עשר חברים, הנבחרים במושב הכללי השנתי.

מועדון סיירה קנדה מחולק לארבעה אזורים: אטלנטי, אונטריו, פרריה וקוויבק ובנוסף תנועת הנוער של המועדון (Sierra Youth Coalition / Coalition Jeunesse Sierra). לתנועה יש משרדים באדמונטון, הליפקס, מונטריאול, טורונטו, ונקובר וויקטוריה.

בנוסף כולל המועדון כמה קבוצות מקומיות הפועלות בעיקר ברמה העירונית.

## שותפים וחברות בנות
מועדון סיירה קנדה הוא שותף לקרן מועדון סיירה קנדה (Sierra Club Canada Foundation) וקרן מועדון סיירה קולומביה הבריטית (British Columbia Foundation).

קואליציית הנוער סיירה (Sierra Youth Coalition) היא תנועת הנוער של מועדון סיירה קנדה.

מועדון סיירה קנדה הוא חבר עיקרי ברשת הסביבתית הקנדית  (Canadian Environmental Network), ארגון גג של תנועות למען הסביבה בקנדה.

## פעילות
מועדון סיירה קנדה פועל בחמישה תחומים:
***[[ההתחממות העולמית]]** (Climate Change) – המועדון פועל ברמת הלאומית והמקומית להפחית את פליטת גזי החממה ולקדם שימוש באנרגיה מתחדשת.
***[[תנועה שורשית|פעילות מקומית]]** (Grassroots Action) – כל שלושה חברים ומעלה יכולים ליצור קבוצה שתפעל למען פרויקט שימור מסוים בתמיכה של ההנהלה האזורית של המועדון.
***בריאות ורווחה** (Health & Wellbeing) – הארגון מאמין שבריאות האדם קשורה ישירות לבריאות כדור הארץ: מים טהורים, אוקיינוסים נקיים ומרחבי טבע הכוללים מגוון עשיר של בעלי חיים וצמחים. הארגון מעודד נופש פעיל באתרי טבע.
***קיימות** (Sustainability) – קרן מועדון סיירה קנדה פועלת ברמה המקומית והלאומית לקדם דרך חיים המבוססת על קיימות.
***חיות הבר ומרחבי הטבע** (Wildlife & Natural Spaces) – המועדון פועל בשיתוף פעולה עם חברים, בני ברית וקהילות לשמר ולהגן על חיות הבר ושטחי הטבע.

## קישורים חיצוניים
* 


* Sierra Club Canada Foundation
* Sierra Youth Coalition


## הערות שוליים

קטגוריה:ארגונים להגנת הסביבה
קטגוריה:קנדה: ארגונים
יוהאן כריסטופרסון

**יוהאן דייוויד כריסטופרסון** (באנגלית: **Johan David Kristoffersson**, נולד ב-6 בדצמבר 1988) הוא נהג מרוצים שוודי. בשנת 2012 זכה באליפות הסופרסטארס (Superstars Series). באותה שנה זכה גם באליפות סקנדינביה למכוניות תיור ובסבב גביע פורשה קאררה הסקנדיבי. בשנים 2017 ו-2018 זכה באליפות העולם בראלי-קרוס. מתחרה במקביל גם באליפות סקנדינביה למכוניות תיור ובשנת 2018 זכה בתואר האליפות בפעם השנייה.

אביו, טומי, היה נהג מרוצים ובעליה של קבוצת כריסטופרסון מוטורספורט (KMS).

## קריירת מרוצים
כריסטופרסון החל להתחרות בקבוצת כריסטופרסון מוטורספורט, שניהל אביו. בשנת 2008 התחרה בקטגוריית הצעירים באליפות שוודיה למכוניות תיור וסיים את העונה במקום הרביעי. שנה לאחר מכן עבר לקטגוריה הבכירה באליפות וסיים את העונה ללא נקודות. בעונתו השנייה באליפות לקח חלק רק בשלושת המרוצים האחרונים של העונה עם קבוצת Biogas.se. בשנת 2011 התאחדה האליפות השוודית עם האליפות הדנית ונוצרה אליפות סקנדינביה. גם בעונה זאת התחרה באופן חלקי ולקח חלק רק במחצית השנייה של העונה. הוא צבר נקודות במרבית המרוצים בהם השתתף ואף סיים פעמיים בפודיום. במקביל, התחרה גם בסבב גביע פורשה קאררה הסקנדיבי. במהלך העונה היה במאבק צמוד עם רובין רודהולם, זכה בתואר בעונה הקודמת. בסיבוב האחרון של העונה היה לו סיכוי תאורטי לזכייה בתואר, אך הוא נפסל לאחר שזינק מוקדם מידי למרוץ הראשון. הוא הצליח לנצח את המרוץ השני, אך לא הצליח לזכות בתואר.

הפריצה הגדולה הגיעה בשנת 2012 בה זכה בחמישה תארים שונים. הוא זכה באליפות סקנדינביה למכוניות תיור ובגביע פורשה קאררה. בנוסף התחרה באליפות הסופרסטארס (Superstars Series) האיטלקית, בה זכה בתואר בשלוש קטגוריות שונות (האלוף הכללי, האלוף הבינלאומי ורוקי העונה).

בשנת 2013 הצטרף לקבוצת פטרי קורס (Petri Corse) עימה התחרה באליפות הסופר סטארס, כשהוא נוהג בפורשה פאנאמרה. באותה עונה לקח חלק לראשונה בראלי שוודיה במסגרת אליפות אירופה בראלי-קרוס. בשנת 2014 החל להתחרות באליפות העולם בראלי-קרוס, כחלק מהקבוצה המשפחתית. שנת 2015 הייתה השנה המלאה הראשונה שלו באליפות. הוא פתח אותה עם ניצחון בפורטוגל ובהמשך הגיע עוד ארבע פעמים לפודיום. את העונה סיים במקום השלישי. עונה לאחר מכן סיים במקום השני, כשהוא רושם ניצחון ושני פודיומים. רצף של חמישה ניצחונות העניק לו את תואר האליפות בשנת 2017, כשנותרו עוד שני מרוצים לסיום העונה. בעונת 2018 הפגין דומיננטיות כשניצח אחד עשר מתוך שנים עשר המרוצים בעונה וזכה בתואר בפעם השנייה ברציפות. במקביל זכה באותה השנה גם בתואר האליפות באליפות סקנדינביה למכוניות תיור.

בסיום עונת 2018 עזבו את אליפות העולם בראלי-קרוס כל קבוצות היצרנים הרשמיות. בעקבות כך עזב גם הוא את התחרות ועבר להתחרות בגביע העולם למכוניות תיור (WTCRׂׂׂ).

## קישורים חיצוניים

## הערות שוליים

קטגוריה:נהגי מכוניות מרוץ שוודים
קטגוריה:אלופי העולם בראלי קרוס
קטגוריה:אקסטרים אי: נהגים
קטגוריה:שוודים שנולדו ב-1988
שרקרק סגול-חזה

**שרקרק סגול-חזה** (שם מדעי: *Meropogon forsteni*) הוא מין של שרקרק קטן החי רק באי סולאווסי שבאינדונזיה. זהו המין היחיד בסוג *Meropogon*.
## מאפיינים
אורכו של שרקרק זה 25-26 ס"מ ואורך זנבו 6 ס"מ. הוא בעל חזה סגול שנתן לו את שמו וכן גבות סגולות וראש ובטן בצבע כתמתם. הכנפיים ופלג הגוף העליון ירוקים והמקור אפור בהיר. הנקבות דומות לזכרים אך חסרות חזה סגול.

שרקרקים אלה נפוצים ביערות הגשם של האי סולוואסי. הם ציידי חרקים מוכשרים הניזונים מחרקים גדולים כמו חגבים, שפיריות, פרפרים וחיפושיות. לעיתים הם מעופפים בלהקות במצוד אחריהם. הם אוכלים גם צרעות ודבורים ומשפשפים את הארס על הענף לפני הבליעה.

צאצאי השרקרקים עשויים להילחם זה בזה ואף להרוג אחד את השני כך שמכל תטולה שורדים מעטים בלבד.
## קישורים חיצוניים

## הערות שוליים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:שרקרקיים
קטגוריה:עופות יחידים בסוגם
קטגוריה:סולאווסי: עופות אנדמיים
קטגוריה:עופות יערות הגשם של דרום-מזרח אסיה
אורג גס-מקור

**אורג גס-מקור** (שם מדעי: *Amblyospiza albifrons*) הוא מין של ציפור קטנה ממשפחת האורגיים והוא המין היחיד בסוגו.

## מאפיינים
אורכו של האורג 19 ס"מ והוא אחד מהגדולים שבבני משפחתו. צבעו חום-כהה עם מצח לבן ומקור גדול ושחור המשמש לפיצוח אגוזים גדולים שאצל הצעירים צבעו צהוב והוא קטן יותר. האורגים ניזונים מזרעים קשים אותם הם מפצחים ביעילות.

הם חיים בלהקות בערבות העשב של אפריקה וכן ביערות ובביצות ומקימים קנים ארוגים השונים משאר האורגיים. הקנים עגולים וגדולים יחסית ועשויים מגבעולים עדינים הארוגים היטב. פתח הקן מכיל כניסה ראשית קטנה יותר מהקן עגלגל. כמה יצורים מצליחים להיכנס ולפגוע בגוזלים כמו קוקל ברצ'ל, עורב הודי וכוח הנילוס.

אורג זה כמו רוב האורגיים הוא פוליגמי.

## תת-מינים
* A. a. capitalba
* A. a. melanota
* A. a. montana
* A. a. unicolor
* A. a. albifrons

## קישורים חיצוניים

## הערות שוליים

קטגוריה:טקסונים שתוארו בידי ניקולס אילוורד ויגורס
קטגוריה:אורגיים
קטגוריה:עופות יחידים בסוגם
קטגוריה:בוטסואנה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1831
קנית אירופית

ממוזער| ''Cuculus canorus canorus'' + ''Acrocephalus arundinaceus''
**קנית אירופית** (שם מדעי: *Acrocephalus arundinaceus*) היא ציפור שיר ממשפחת הסבכיים הניזונה בעיקר מחרקים. היא נפוצה בעיקר באירופה וגם באסיה ובצפון אפריקה. קנית זו היא אחת מהגדולות ביותר בסוגה.
## מאפיינים
אורך הקנית 16–21 ס"מ, מוטת כנפיה 25–30 ס"מ ומשקלה 22–38 גרם. הקנית בעלת גוונים אפורים בהירים עם ראש גדול, גבות צהובות עבות וראש פרוע ולעיתים קרובות היא פותחת את המקור וחושפת לוע אדום. הזכרים והנקבות דומים מאוד אחד לשני.

הקנית מצויה בשדות, רמות מרעה, חורשים, שיחיות ויערות ונודדים בחורף לאזורים חמים יותר. היא מגיעה גם לישראל.

הקנית טורפת הניזונה מחרקים קטנים, בעיקר מזבובים שהם תזונתה העיקרית בעונת הרבייה באביב. שאר הזמן היא ניזונה מחיפושיות, עשים, שפיריות, עכבישים ואף מצפרדעים ומראשנים ודגים קטנים שהיא לוכדת מהמים.
## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:קניתיים
קטגוריה:הונגריה: עופות
קטגוריה:בוסניה והרצגובינה: עופות
קטגוריה:סלובניה: עופות
קטגוריה:בעלי חיים שתוארו ב-1758
קטגוריה:ארץ ישראל: קניתיים
עדני סייפני

**עדני סייפני** (שם מדעי: *Epimachus fastosus*) הוא מין של ציפור ממשפחת העדניים המצויה בגינאה החדשה. זהו העוף הארוך ביותר בבני המשפחה בזכות זנבו דמוי הסיף, אך הוא לא הכבד ביותר - המין Manucodia comrii שוקל יותר ממנו.

אורכם של עדניים גדולים אלה יחד עם הזנב 110 ס"מ משקלם נע בין 160-235 גרם בנקבות ובין 250-280 גרם בזכרים. הם בעלי גוף שחור ומוארך, מקור שחור המתעקל מטה, אוזניים כחולות בוהקות וכך גם הגב שמעל הכנפיים והכנפיים בעלות שוליים כחולים עם ירוקים ומעליהם נפרשים נוצות גליות בצבע כחול. בשולי הכנפיים התחתונים "ציצית" נוצות לבנות. הזנב ארוך מאוד ומכיל נוצות מרכזיות כחולות בוהקות עם נוצות שחורות סביבם. הנקבות חומות וחסרות נוצות כאלה.

הזכרים עומדים בעת החיזור על ענפים נמוכים ומכסים את ראשם בכנפיהם. הזכרים פוליגמיים ומזדווגים עם נקבות רבות.

הם חיים ביערות הגשם וניזונים מפירות ומחרקים. הם מצויים בסכנת הכחדה.
## תת-מינים
* Epimachus fastosus atratus
* Epimachus fastosus fastuosus
* Epimachus fastosus stresemanni
* Epimachus fastosus ultimus

## קישורים חיצוניים

## הערות שוליים

קטגוריה:בעלי חיים שתוארו ב-1783
קטגוריה:טקסונים שתוארו בידי יוהאן הרמן
קטגוריה:עדניים
קטגוריה:פפואה גינאה החדשה: בעלי חיים אנדמיים
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
דגלן (ציפור)

**דִּגְלָן** (שם מדעי: *Semioptera wallacii*) הוא מין יחיד בסוגו של עוף טרופי ממשפחת העדניים המצוי באינדונזיה.

הדגלן קרוי על שם החוקר, הוגה תורת האבולוציה אלפרד ראסל וולאס, שביקר בגינאה החדשה וגילה אותו. הדגלן אנדמי לאיי מאלוקו ומצוי בעיקר באי טרנאטה וגם באיים הלמהרה, באצ'אן ומורוטאי. הוא מצוי ביערות הגשם השופעים באזור אך עלול להיות פגיע מכריתת היערות והפגיעה בסביבה.

אורכו של הדגלן 28 ס"מ והוא בעל גוף חום-זית כשהזכרים בעלי מצח סגול, בליטה חומה מעל מקורם ואזור נוצות מהסנטר עד החזה ירוק בוהק עם גידול נוצות דמוי פרסה על החזה. מצידי הכתפיים כמה סעיפי נוצות ארוכות לבנות דמויי דגל והזנב לבן מלמטה. הנקבות חומות ונראות כמו זרזירים.

הזכרים פוליגמיים ומחכים לנקבות על קבוצת עצים בהם הם מתאספים. כשנקבה מגיעה הזכרים רוקדים במרץ ומנסים למשוך אותה אליהם אך רק הזכרים הבכירים מצליחים להגיע לאתרים המתאימים לרבייה.

### תת-מינים
* *Semioptera wallacii halmaherae*
* *Semioptera wallacii wallacii*

## קישורים חיצוניים

## הערות שוליים

קטגוריה:בעלי חיים שתוארו ב-1859
קטגוריה:טקסונים שתוארו בידי ג'ורג' רוברט גריי
קטגוריה:עדניים
קטגוריה:עופות יחידים בסוגם
קטגוריה:איי מאלוקו: עופות אנדמיים
הקורפוס העשירי (האימפריה הגרמנית)

**הקורפוס העשירי** (בגרמנית: **X. Armee-Korps**) היה קורפוס של הצבא הפרוסי. הקורפוס לחם במלחמת צרפת–פרוסיה, ולאחריה הועבר לצבא הקיסרות הגרמנית. הוא לחם במלחמת העולם הראשונה ופורק עם סיומה.

## היסטוריה
הקורפוס הוקם ב-30 באוקטובר 1866 וכמפקדו מונה קונסטנטין ברנהרד פון וויטס-רץ. מטה הקורפוס היה בהנובר, וחייליו גויסו מפרובינציית הנובר (שטחי ממלכת הנובר לשעבר), הדוכסות הגדולה של אולדנבורג ודוכסות בראונשווייג. במהלך מלחמת צרפת–פרוסיה היה הקורפוס שכלל את הדיוויזיות ה-19 וה-20 בפיקודו של פון וויטס-רץ, תחת פיקוד הארמייה השנייה, וכראש מטהו כיהן לאו פון קפריבי. הקורפוס לחם בקרבות מארס-לה-טור, אורליאן, לה מאן, ספישרה, המצור על מץ וקרב באון-לה-רולנד.

במהלך התקופה שלאחר מכן, היה הקורפוס חלק מהאזור הצבאי השלישי. עם פרוץ מלחמת העולם הראשונה באוגוסט 1914, היה אוטו פון אמיך מפקד הקורפוס. הקורפוס הועבר לארמייה השנייה תחת פיקודו של מקס פון האוזן, וכלל את הדיוויזיות ה-19 וה-20. הקורפוס לחם בקרב לייז' ובקרב סן-קנטן, ולאחר מכן בקרב המארן ובקרב על האן. באפריל 1915 הועבר הקורפוס לחזית המזרחית, שם לחם כחלק מהארמייה ה-11 במהלך מתקפת גורליצה-טרנוב. בספטמבר אותה שנה הוחזר הקורפוס לחזית המערבית, ולחם כחלק מארמייה השלישית בקרב שמפאן השני. לאחר מתקפת ברוסילוב בשנת 1916 חזר הקורפוס לחזית המזרחית, בנובמבר אותה שנה חזר הקורפוס לחזית המערבית, ולחם בקרבות השונים כחלק מפלגת הארמייה B עד סוף המלחמה. ב-11 באוקטובר 1919 פורק הקורפוס, בעקבות תבוסת גרמניה במלחמה ופירוק צבא האימפריה הגרמנית.

## מפקדים
* גנרל חיל הרגלים קונסטנטין ברנהרד פון וויטס-רץ (30 באוקטובר 1866 - 11 בדצמבר 1873)
* גנרל חיל הפרשים אלברכט, נסיך פרוסיה (12 בדצמבר 1873 - 9 ביולי 1888)
* גנרל חיל הרגלים לאו פון קפריבי (10 ביולי 1888 - 23 במרץ 1890)
* גנרל חיל הרגלים ולטר ברונזארט פון שלנדורף (24 במרץ 1890 - 26 בינואר 1893)
* גנרל חיל הרגלים אוגוסט פון זיבק (27 בינואר 1893 - 3 באפריל 1899)
* גנרל חיל הרגלים אוגוסט פון בומסדורף (4 באפריל 1899 - 16 באוקטובר 1899)
* גנרל חיל הפרשים קרל פון שטינצר (17 באוקטובר 1899 - 8 בפברואר 1908)
* גנרל חיל הרגלים אלפרד פון לוונפלד (9 בפברואר 1908 - 28 במאי 1909)
* גנרל חיל הרגלים אוטו פון אמיך (29 במאי 1909 - 21 בדצמבר 1915)
* גנרל לוטננט ולטר פון ליטוויץ (22 בדצמבר 1915 - 20 באוגוסט 1916)
* גנרל חיל הרגלים קונסטנטין שמידט פון קנובלסדורף (21 באוגוסט 1916 - 11 באוקטובר 1919)

## קישורים חיצוניים

* הקורפוסים של הצבא הקיסרי 
* מפקדי הקורפוסים של הצבא הקיסרי 
10
עדני העורב

**עדני העורב** (שם מדעי: *Lycocorax pyrrhopterus*) הוא מין של עוף טרופי ממשפחת העדניים המצוי באיי מאלוקו שבאינדונזיה. ציפור זו היא מין יחיד בסוג "עדני העורב". 

בניגוד לקרוביו, עדני זה איננו בעל נוצות בולטות וצבעוניות וכשמו מזכיר מאוד את העורב - קרוב משפחתם הרחוק של כל מיני העדניים. עדני זה חי ברמות הגבוהות של איי מאלוקו ולא ביערות גשם.

אורכו 34 ס"מ והוא מזכיר במראהו עורב. צבעו שחור, עיניו אדומות ותחתית הכנפיים כתומה. הזוויגים דומים במראם, אך הנקבות קטנות יותר. הטיפול בגוזלים נעשה על-ידי שני ההורים, שלא כמו אצל שאר העדניים.

העדני ניזון מפירות ומחרקים שחיים בשיחי הרמות.

## תת-מינים
* Lycocorax pyrrhopterus pyrrhopterus
* Lycocorax pyrrhopterus morotensis
* Lycocorax pyrrhopterus obiensis

## קישורים חיצוניים

## הערות שוליים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:עדניים
קטגוריה:עופות יחידים בסוגם

קטגוריה:איי מאלוקו: עופות אנדמיים
עדני מריע

**עדני מריע** (שם מדעי: *Phonygammus keraudrenii*) הוא מין עוף ממשפחת העדניים החי ביערות גשם הרריים בגינאה החדשה ובצפון אוסטרליה והוא המין היחיד בסוגו.

אורך העדני מגיע ל-31 ס"מ ומשקלו ל-130-240 גרם. הוא בעל גוף כחול עם כנפיים סגולות ועל ראשו זוג נוצות הנראות כקרניים. החזה ירקרק וכחול, העיניים אדומות והמקור קטן. קריאתו של העדני גבוהה ומזכירה קול של תרועת חצוצרה ולא של ציפור ומכאן שמו.

עדני זה מצוי רוב הזמן בין ענפי היער בחיפוש אחר פירות וחרקים.

## תת-מינים
* Phonygammus keraudrenii adelberti
* Phonygammus keraudrenii aruensis
* Phonygammus keraudrenii diamondi
* Phonygammus keraudrenii gouldii
* Phonygammus keraudrenii hunsteini
* Phonygammus keraudrenii jamesi
* Phonygammus keraudrenii keraudrenii
* Phonygammus keraudrenii mayri
* Phonygammus keraudrenii neumanni
* Phonygammus keraudrenii purpureoviolacea

## קישורים חיצוניים

## הערות שוליים

ממוזער|ימין|עדני מריע בגן החיות של ברלין

קטגוריה:בעלי חיים שתוארו ב-1826
קטגוריה:טקסונים שתוארו בידי רנה לסון
קטגוריה:עדניים
קטגוריה:עופות יחידים בסוגם
קטגוריה:פפואה גינאה החדשה: עופות
יוחנן השמונה עשר

**יוחנן השמונה עשר**, נולד בשם **ג'ובאני פסאנו** (באיטלקית: **Giovanni Fassano**; 960 – יולי 1009), היה אפיפיור ברומא בין השנים 1003–1009.

## ביוגרפיה
פסאנו נולד בשנת 960 ברומא, כבן לכומר רומאי. בצעירותו הוא פנה ללימודי כמורה, וב-2 בפברואר 1002 מונה לקרדינל על ידי האפיפיור סילווסטר השני.

לאחר מותו של קודמו יוחנן השבעה עשר, נבחר פסאנו כאפיפיור ב-25 בדצמבר 1003. במהלך שלטונו שלט ברומא למעשה ג'ובאני קרסנציו, ממשפחת קרסנטי. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה. כמו כן באותה תקופה פעלו הסרצנים מאמירות סיציליה בחופשיות, ופשטו ללא הרף על חופי הים הטירני.

במהלך כהונתו הוא אישר הקמת בישופות חדשה בבמברג, שעסקה בניצור שבטי הסלאבים, והצליח ליישב סכסוך בין אב המנזר של פלרי לבין הבישופים של סנס ואורליאן. כמו כן הוא הצליח ליצור התקרבות מסוימת בין הכנסיות המזרחית והמערבית, ושמו אף הוזכר לברכה בקונסטנטינופול.

ביולי 1009 פרש יוחנן השמונה עשר למנזר, שם מת זמן קצר לאחר מכן, ובמקומו מונה כאפיפיור סרגיוס הרביעי.

## קישורים חיצוניים

* ערך באנציקלופדיה הקתולית 
* 

## הערות שוליים

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:נפטרים ב-1009
אוגוסט (ברידג')

**אוגוסט** (באנגלית: **Ogust**) היא קונבנציה הקרויה על שמו של שחקן הברידג' האמריקאי Harold A. Ogust. היא ידועה גם בשם "תשובת הקלאב הכחול" (Blue Club response), המהווה חלק משיטת ההכרזה הקלאב הכחול, שפותחה על ידי בניטו גארוצו.

בקונבנציה זו משתמש שותפו של הפותח Weak two bid כאשר יש לו יד חזקה והוא שוקל להכריז משחק מלא או אפילו סלאם.

## מהות ההכרזה
המשיב המכריז 2NT מחזיק לפחות יד המזמינה למשחק מלא. הוא מבטיח 4-4.5 לקיחות בטוחות.

הקונבנציה נועדה לבירור חוזק ידו של הפותח Weak Two וחלוקת הנקודות שבידו בין הסדרה שהוכרזה על ידו לבין סדרות אחרות. המשתמש בקונבנציה מנסה לקבל מידע שיעזור לו לקבל את ההחלטות הבאות:
* האם יש מספיק נקודות למשחק מלא או לסלאם?
אם הפותח פתח עם מספר נקודות נמוך בטווח הנקודות המוגבל שהבטיח, לא רצוי להכריז משחק מלא. אם פתח עם מספר נקודות בחלק העליון של הטווח ניתן להכריז משחק מלא.
* האם החוזה צריך להיות ללא שליט או עם שליט בסדרה אותה הכריז הפותח?
אם הנקודות מרוכזות בסדרה בה פתח הפותח, ייתכן כי חוזה עם סדרה זו כשליט עדיף על חוזה ללא שליט.
שתי השאלות הנ"ל אינן בלתי תלויות. ישנם מקרים בהם קבלת ההחלטה של המשיב לפותח Weak Two תלויה בשילוב שני הגורמים: מספר הנקודות ואופן פיזורן.

### תשובות הפותח להכרזת 2NT
הפותח משיב לשאלה 2NT באופן הבא:
*3 – מעט נקודות (6–8 נקודות) המפוזרות בסדרות שונות
* 3 – מעט נקודות (6–8 נקודות) שרובן או כולן מרוכזות בסדרה בה פתח
* 3 – הרבה נקודות (8–10 נקודות) המפוזרות בסדרות שונות
* 3 – הרבה נקודות (8–10 נקודות) שרובן או כולן מרוכזות בסדרה בה פתח
* 3NT – מבטיח AKQ בסדרה בה פתח
בגרסה המקורית של הארולד אוגוסט התחלפו המשמעויות של הכרזות 3 ו-3.

משמעות שתי הכרזות אלה הייתה:
* 3 – הרבה נקודות (8–10 נקודות) המפוזרות בסדרות שונות
* 3 – מעט נקודות (6–8 נקודות) שרובן או כולן מרוכזות בסדרה בה פתח

### דוגמה

מהלך ההכרזה:
}.
|}

## ספטמבר או New Ogust
זוהי גרסה של קונבנציית Ogust בה הפותח מראה את מספר המפסידים שלו לאחר הכרזת 2NT.
*3 – לפחות 9 מפסידים
* 3 – יד לא טובה עם 8 מפסידים
* 3 – יד טובה או סבירה עם 8 מפסידים
* 3 – לכל היותר 7 מפסידים

## מכובדים בסדרה
גרסה זו פותחה על ידי השחקן האוסטרלי רון קלינגר. התשובות לשאלה 2NT מראות את איכות היד ואת מספר הקלפים המכובדים מתוך AKQ שמחזיק הפותח בסדרה בה פתח.
*3 – יד באיכות גרועה עם מכובד אחד.
* 3 – יד באיכות גרועה עם שני מכובדים
* 3 – יד באיכות טובה עם מכובד אחד.
* 3 – יד באיכות טובה עם שני מכובדים.
* 3NT – יד עם שלושה מכובדים.

## ראו גם
* Weak two bid

## לקריאה נוספת
* מוטי גלברד, **ברידג' הכרז בדרך הנכונה חלק ג' **, פרק 4: פתיחות חלשות בגובה 2, קונבנציית Ogust, עמודים 97–100, הוצאה עצמית של המחבר, 2010

## קישורים חיצוניים

* Ogust CONVENTION, Bridgeguys
* Ogust ,bridgebum
* Ogust ,BridgeHands


## הערות שוליים

קטגוריה:קונבנציות ברידג'
אמילקר CGS

** אמילקר CGS** (בצרפתית: **Amilcar CGS**) היא מכונית ספורט בסגנון טורפדו, 2 מושבים, בתצורת קבריולה מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1923–1929.

סך הכול יוצרו 2,925 יחידות.

## גרסאות דגם "אמילקר CGS"
* CGS
* CGSS (משנת 1926)

## תמונות

קובץ:PhC 180 amilcar (16092030198).jpg|אמילקר CGS
קובץ:Amilcar-type-C-GS.jpg |אמילקר CGS
קובץ:Amilcar-type-C-GS-interior.jpg |אמילקר CGS - מבט לתא הנהג ולוח מחוונים


## לקריאה נוספת
*   אמילקר CGS ( Blue Note - Amilcar CGS - The diminutive Amilcar CGSs )

## קישורים חיצוניים

* אמילקר CGS (3:33 דקות), יו-טיוב

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1923
CGS
קטגוריה:מכוניות צרפתיות
אמילקר C4

** אמילקר C4** (בצרפתית: **Amilcar C4**) היא מכונית ספורט בסגנון טורפדו, בעלת 2-3-4 מושבים, בתצורת קבריולה מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1922–1929.

סך הכול יוצרו 4,950 יחידות.

## גרסאות "אמילקר C4"
* טורפדו (בצרפתית: "Torpedo"), בגרסאות של 2 מושבים, 3 מושבים, 4 מושבים
* טורפדו סקיפ (בצרפתית: "Torpedo Skiff") בגרסאות של 2 מושבים, 3 מושבים, 4 מושבים
* סדאן (בצרפתית: "sedan")

## תמונות

קובץ:1923 Amilcar C4 pic2.JPG|אמילקר C4, שנת 1923
קובץ:Amilcar - C 4 - 1923 (M.A.R.C.).jpg|אמילקר C4, שנת 1923
קובץ:Amilcar 4C GS - Oldtimer Grand Prix Aug 1989.jpg |אמילקר C4, דגם GS
קובץ:Amilcarc42seatersports1923.jpg |אמילקר C4, שנת 1923


## לקריאה נוספת
*  אמילקר C4 (Amilcar - C4 (1922 -28) - Motor Car History )

## קישורים חיצוניים

* אמילקר C4, שנת 1922 (3:31 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1922
C4
קטגוריה:מכוניות צרפתיות
אליפות אירופה בכדורסל נשים 2009

**[[אליפות אירופה בכדורסל נשים]] לשנת 2009**, הייתה האליפות האזורית ה-32 שאורגנה על ידי פיב"א אירופה. האליפות נערכה בלטביה בין ה-7 ביוני ל-20 ביוני 2009. המשחקים נערכו בליאפייה, ולמירה, ריגה:

* ליאפייה - המרכז האולימפי (3,000 מקומות), בית א' וב'
* ולמיארה - המרכז האולימפי (1,200 מקומות), בית ג' וד'
* ריגה - ארנה ריגה (11,200 מקומות), שלבים מתקדמים

בטורניר זה זכתה צרפת, אשר רשמה זכייה שנייה בתולדותיה.

## מתכונת האליפות
בתחרות השתתפו 16 נבחרות. הנבחרות שסיימו את האליפות הקודמת במקומות 1-4 הנבחרת המארחת העפילו לאליפות ישירות. יתר 11 נבחרות , ,, , , , , , ,  ו העפילו דרך המוקדמות.   

הנבחרות חולקו ל-4 בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת פלייאוף.

## משחקי הגמר

משחק הגמר

משחק על המקום השלישי

## השחקניות המצטיינות
* שחקנית מצטיינת -  אוואנטיה מאלצי
* מלכת הסלים -  אוואנטיה מאלצי (203, 22.6 בממוצע למשחק)
* מלכת הריבאונדים -  ילנה לאוצ'נקה (83, 9.2 בממוצע למשחק)
* מלכת האסיסטים -  ביסל וארדרלי (27, 4.7 בממוצע למשחק)

### נבחרת התחרות
*  סלין דומרק
*  אוואנטיה מאלצי
*  אנטה יקבסונה-ז'וגוטה
*  סבטלנה אברוסימובה
*  סנדרין גרודה

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת הצליחה לסיים את השלב בהצלחה והעפילה לתחרות.

בשלב הראשון של האליפות הנבחרת התמודדה בבית א' והפסידה בכל משחקיה.

כדרסלניות של הנבחרת: 

* שי דורון - 55 נקודות
* לירון כהן - 53 נקודות
* ליעד סואץ-קרני - 32 נקודות
* קטיה לויצקי - 31 נקודות
* לייני סלווין - 19 נקודות
* קטיה אברמזון - 13 נקודות
* מיכל אפשטיין - 5 נקודות
* מירב דורי - 2 נקודות
* שמרית גיגי   
* שירן צעירי  
* נעמי קולודני 
* ג'ניפר פליישר

## קישורים חיצוניים

* יורובאסקט 2009 באתר פיב"א אירופה
* אליפות אירופה 2009 באתר פיב"א
* סיכום מאתר todor66
* תחרות העפלה

2009
קטגוריה:תחרויות כדורסל ב-2009
קטגוריה:תחרויות ספורט בלטביה
קטגוריה:2009 באירופה
אמילקר CGSS

**אמילקר CGSS** (בצרפתית: **Amilcar CGSS**) היא מכונית ספורט בסגנון טורפדו, בעלת 2 מושבים, בתצורת קבריולה, מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1926–1929.

סך הכול יוצרו 984 יחידות.

## תמונות

קובץ:Amilcar CGSS 002.jpg|אמילקר CGSS
קובץ:Blue 1927 Amilcar CGSS pic-007.JPG|אמילקר CGSS, שנת 1927
קובץ:Amilcar cgss sport 06011702.jpg|אמילקר CGSS
קובץ:Amilcar CGSS 003.jpg|אמילקר CGSS
קובץ:Blue 1927 Amilcar CGSS pic-019.JPG|אמילקר CGSS, שנת 1927 - מבט למנוע
קובץ:Amilcar CGSS 004.jpg|אמילקר CGSS - מבט לתא הנהג ולוח מחוונים
קובץ:Amilcar CGSS 1927 cockpit Lake Mirror Cassic 16Oct2010 (14690750078).jpg|אמילקר CGSS - מבט לתא הנהג וללוח הבקרה
קובץ:Amilcarcgss2seatersports1927b.jpg|אמילקר CGSS שנת 1927


## לקריאה נוספת
*  אמילקר  CGSS  (1926 Amilcar CGSS | Review | SuperCars.net )

## קישורים חיצוניים

* אמילקר CGSS (2:07 דקות), יו-טיוב

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1926
CGSS
קטגוריה:מכוניות צרפתיות
מנחם זיגלבוים

**מנחם זיגלבוים** (נולד בתשל"ג, 1973) הוא סופר ומעורכי שבועון בית משיח.

## ביוגרפיה
זיגלבוים נולד וגדל בפתח תקווה, למד בישיבות חב"ד. נשוי לרות ומתגורר ברמת גן.

בתקופת לימודיו בישיבה, פרסם בשבועון כפר חב"ד סיפורי צדיקים וכתבות על אישים חב"דיים ופעילות חב"דית ברחבי תבל. ובשנים אלו שילב פרסום מאמרים וכתבות תחת שמו האמיתי ובשמות עט.
משנת 1999 מכהן כעורך בשבועון בית משיח ובמקביל מפרסם בעיתון, מאות מאמרים וכתבות, במגוון נושאים, ובהם חשיפות רבות הקשורות לתולדות תנועת חב"ד.
בשנים הראשונות כסופר, פרסם ספרים ובהם סיפורי צדיקים מעובדים על ידו בסגנון דרמטי ושוטף ובשנים הבאות שילב בין הוצאת ספרי היסטוריה, ביוגרפיה וסיפורי צדיקים מעובדים.

למד קאוצ'ינג באוניברסיטת בר-אילן, כן למד והשתלם בלימודי ייעוץ זוגי והנחיית קבוצות. במקביל השתלם בלימודי גישור וכלכלה משפחתית בי.נ.ר.. טורים בנושאים אלה הוא מפרסם באתרי החדשות החרדים "כיכר השבת" וחרדים10. בנוסף, הוא מגיש פינה בנושא, מדי יום שישי, בשידורי רדיו קול חי.

## ספריו
* מרומם ואיש עליה - ביוגרפיה - הרב מנחם מנדל מויטבסק
* סיפורים מחדר הרבי - האנשים הקרובים לרבי מנחם מנדל שניאורסון מספרים, 2006
* הנסיך השישי - ילדות רבי יוסף יצחק שניאורסון הרבי השישי של חב"ד.
* מאחורי קווי האויב - פעולות שלוחי חב"ד במדינות עוינות, 2016
* דוד עבדי - ביוגרפיה - הרב דוד חנזין, הוצאה עצמית, 2003
* לספר מבראשית - סיפורים אודות אדמו"רי חב"ד.
* מטל השמים
* אסתלק יקרא - סיפור הסתלקותם של נשיאי חב"ד
* ומביא גואל - סיפורים על הגאולה
* סיפורו של חג (8 כרכים) - סיפורים לפי חגים ומועדים.
*סוערות בדממה (2 כרכים) - על מסירות נפשן של נשות החסידים ברוסיה הסובייטית.
*לשם ולתפארת - סקירת ייסודה והתפתחותה של ישיבת תומכי תמימים בקריית גת, תשס"ט.

## קישורים חיצוניים
* 
* שרגא קרומבי, סיפורי חסידים: מעשיות או פרקי היסטוריה? ראיון עם זיגלבוים, יח סיון התשע"א 20/06/2011
* 

 קטגוריה:סופרים כותבי עברית
קטגוריה:סופרים חרדים ישראלים
קטגוריה:חסידי חב"ד
קטגוריה:עורכי עיתונים ישראלים
קטגוריה:עיתונאים כותבי עברית
קטגוריה:עיתונאים חרדים ישראלים
קטגוריה:ישראלים שנולדו ב-1973
אמילקר C6

**אמילקר C6** (בצרפתית: **Amilcar C6**) היא מכונית ספורט בסגנון טורפדו, 2 מושבים, בתצורת רודסטר מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1923–1931.

סך הכול יוצרו 50–60 יחידות.

## תמונות

Amilcar six cylinder.JPG| אמילקר C6 - מבט למנוע
Gaston réveiller 1100 1933.jpg| אמילקר C6
Bonhams - The Paris Sale 2012 - Amilcar C6 Voiturette - 1928 - 006.jpg| אמילקר C6, שנת 1928
Bonhams - The Paris Sale 2012 - Amilcar C6 Voiturette - 1928 - 022.jpg| אמילקר C6, שנת 1928 - מבט לתא הנהג
Bonhams - The Paris Sale 2012 - Amilcar C6 Voiturette - 1928 - 023.jpg| אמילקר C6, שנת 1928
Bonhams - The Paris Sale 2012 - Amilcar C6 Voiturette - 1928 - 015.jpg| אמילקר C6, שנת 1928 - מבט למנוע
Bonhams - The Paris Sale 2012 - Amilcar C6 Voiturette - 1928 - 021.jpg| אמילקר C6, שנת 1928
Bonhams - The Paris Sale 2012 - Amilcar C6 Voiturette - 1928 - 012.jpg| אמילקר C6, שנת 1928


## לקריאה נוספת
* אמילקר C6, דגם מס' 39 (Bonhams : 1928 Amilcar C6 Voiturette Chassis no. 39)
* אמילקר C6, דגם מס' 11052 ( 1928 Amilcar C6 Voiturette Chassis No. 11052 » Thornley )

## קישורים חיצוניים

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1923
C6
קטגוריה:מכוניות צרפתיות
אמילקר קומפאונד

** אמילקר קומפאונד** (באנגלית: **Amilcar Compound**) היא מכונית סלון, ארבעה מושבים, שתי דלתות, מתוצרת יצרנית הרכב הצרפתית אמילקר, אשר יוצרה בשנים 1938–1943. עם פרוץ מלחמת העולם השנייה צומצם ייצור הדגם.

יוצרו 681 יחידות (דגמי סלון וקבריולה) ו-159 יחידות לשימוש מסחרי.

## גרסאות
*מכונית סלון - שתי דלתות, ארבעה מושבים
*קבריולה - שתי דלתות, ארבעה מושבים
* ואן
*אמבולנס

## גרסאות מנוע
* B38 - מנוע 1,185 סמ"ק
* B67 - מנוע 1,340 סמ"ק

## תמונות

קובץ:Amilcar Compound.jpg|אמילקר קומפאונד
קובץ:Amilcar Compound (2295517720).jpg|אמילקר קומפאונד
קובץ:Amilcar Compound (2295517714).jpg| לוגו חברת "Amilcar" על חרטום דגם ה-"אמילקר קומפאונד"
קובץ:1939 Amilcar B38 Compound.JPG|אמילקר קומפאונד, שנת 1939
קובץ:Amilcar - B 38 Compound - 1939 (M.A.R.C.).jpg|אמילקר קומפאונד
קובץ:Amilcar B38 pic1.JPG|אמילקר קומפאונד
קובץ:AmilcarCompound.jpg|אמילקר קומפאונד


## קישורים חיצוניים

* אמילקר קומפאונד, סדאן, באתר יוטיוב

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1938
קומפאונד
קטגוריה:מכוניות צרפתיות
אליפות אירופה בכדורסל נשים 2011

**[[אליפות אירופה בכדורסל נשים]] [[2011]]**, הייתה האליפות האזורית ה-33 שאורגנה על ידי פיב"א אירופה. האליפות נערכה בפולין בין ה-18 ביוני ל-3 ביולי 2011. המשחקים נערכו בבידגושץ', קטוביץ, לודז':

* בידגושץ' - Hala sportowo-widowiskowa Łuczniczka (8,000 מקומות), שלב בתים ראשון ושני
* קטוביץ - Spodek (11,500 מקומות), שלב בתים ראשון ושני
* לודז' - Atlas Arena (13,400 מקומות), שלבי נוקאאוט

רוסיה ניצחה באליפות בפעם השלישית בתולדותיה.

## מתכונת האליפות
בתחרות השתתפו 16 נבחרות. 6 נבחרות שהשתתפו באליפות העולם בכדורסל 2010 והנבחרת המארחת העפילו לאליפות ישירות. יתר 9 נבחרות , , , , , , ,  ו העפילו דרך המוקדמות.   

הנבחרות חולקו ל-4 בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת נוקאאוט.

## משחקי הגמר

משחק הגמר

משחק על המקום השלישי

## השחקניות המצטיינות
* שחקנית מצטיינת -  אלנה דנילוצ'קינה
* מלכת הסלים - איווה פרובנוביץ' (131, 16.4 בממוצע למשחק)
* מלכת הריבאונדים -  זאנה טיילנה (82, 9.1 בממוצע למשחק)
* מלכת האסיסטים -  אלינה בבקינה (26, 4.2 בממוצע למשחק)

### נבחרת התחרות
*  סנדרה מנדיר
*  ילנה דנילוצ'קינה
*  אווה ויטצ'קובה
*  נוורי אילמז
*  מריה סטפנובה
## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת הצליחה לסיים את השלב בהצלחה והעפילה לתחרות.

בשלב הראשון של האליפות הנבחרת התמודדה בבית א' והפסידה בכל משחקיה.

כדרסלניות של הנבחרת: 

* שי דורון - 39 נקודות  
* לירון כהן - 23 נקודות  
* קטיה לויצקי - 23 נקודות
* ליעד סואץ-קרני - 17 נקודות  
* לייני סלווין - 10 נקודות  
* נועה גנור - 8 נקודות  
* נעמה שפיר - 6 נקודות  
* קטיה אברמזון - 6 נקודות  
* ג'ניפר פליישר - 5 נקודות
* מיכל אפשטיין - 4 נקודות  
* מירב דורי - 4 נקודות  
* שירן צעירי - 3 נקודות

## קישורים חיצוניים

* יורובאסקט 2011 באתר פיב"א אירופה
* אליפות אירופה 2011 באתר פיב"א
* סיכום מאתר todor66
* תחרות העפלה

2011
קטגוריה:תחרויות כדורסל ב-2011
קטגוריה:תחרויות כדורסל בפולין
קטגוריה:פולין: ספורט נשים
קטגוריה:בידגושץ'
קטגוריה:קטוביץ: ספורט
קטגוריה:לודז': ספורט
קטגוריה:2011 באירופה
אמילקר פגאז

** אמילקר פגאז** (בצרפתית: **Amilcar Pégase**) היא מכונית סלון, בעלת 4 דלתות, מתוצרת יצרנית הרכב הצרפתית "אמילקר" שיוצרה בין השנים 1934–1937.

בסך הכול יוצרו 300 יחידות.

## גרסאות
*מכונית סלון - ארבע דלתות
* קבריולה - שתי דלתות, שני מושבים (דגם G36 Racer)
*קופה - שתי דלתות

## גרסאות מנוע
* מנוע 2,011 סמ"ק
* מנוע 2,120 סמ"ק (יוצר בין השנים 1934-1937)
* מנוע 2,488 סמ"ק (יוצר בין השנים 1935-1937)

## תמונות

קובץ:Mme Roux au Saint Raphael sur une Amilcar Racer web.JPG| אמילקר פגאז קבריולט (דגם G36 Racer) 
קובץ:Amilcar - Pégase - 1935 (M.A.R.C.).jpg| אמילקר פגאז, שנת 1935
קובץ:1935 Amilcar Pegase pic1.JPG| אמילקר פגאז, שנת 1935


## לקריאה נוספת
* אמילקר Pégase קבריולה, דגם racer  (1935 Amilcar Pegasé Racer Grand Sport in the style of Figoni et Falaschi)

## קישורים חיצוניים

* אמילקר Pégase קבריולה (דגם G36 Racer)  (0:56), יו-טיוב

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1934
Pégase
קטגוריה:מכוניות צרפתיות
יוחנן השבעה עשר

**יוחנן השבעה עשר**, שנולד בשם **ג'ובאני סֶקוֹ** (באיטלקית: **Giovanni Secco**; 945 – 6 בנובמבר 1003), היה אפיפיור ברומא בשנת 1003.

## ביוגרפיה
סקו נולד בשנת 945 ברומא, כבן למשפחת אצולה רומאית, אשר כמה מבניה היו כמרים, בישופים ואנשי דת. בצעירותו פנה ללימודי כמורה, וב-1 ביוני 996 מונה לקרדינל על ידי האפיפיור גרגוריוס החמישי.

לאחר מותו של קודמו סילבסטר השני מונה סקו לאפיפיור ב-16 במאי 1003, על ידי ג'ובאני קרסנציו, ממשפחת קרסנטי, ששלט ברומא למעשה. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה. כהונתו הייתה קצרה, וב-6 בנובמבר אותה שנה מת יוחנן השבעה עשר, ובמקומו מונה כאפיפיור יוחנן השמונה עשר.

## משפחתו
לפני שהתחיל יוחנן השבעה עשר את לימודי הדת, הוא היה נשוי, ואף נולדו לו 3 בנים. אחד נהיה בישוף בפלסטרינה, אחד נהיה לדיאקון, והשלישי היה נוטריון בשירות הכמורה.

## הבלבול בנוגע לשמו
למעשה, יוחנן השבעה עשר היה יוחנן ה-16 ברשימה, אולם חל בלבול בעקבות שלטונו של האנטי-אפיפיור יוחנן השישה עשר, ומשום כך הוא קיבל את השם "יוחנן השבעה עשר".

## קישורים חיצוניים

* ערך באנציקלופדיה הקתולית 
* 

## הערות שוליים

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:נפטרים ב-1003